Օրինակ 33. 2013թ.-ին ռեզիդենտ ֆիզիկական անձը օտարերկրյա պետությունում շահել է դրամական մրցանակ 5500 ԱՄՆ դոլար գումարով, որից եկամտի վճարման աղբյուրի մոտ պահվել է 1650 ԱՄՆ դոլար (5500x30%) հարկ : Տարվա ընթացքում ֆիզիկական անձը այլ եկամուտներ չի ստացել : Պարզության համար եկամտի ստացման և հարկի պահման օրերի դրությամբ ընդունվում է ՀՀ կենտրոնական բանկի հրապարակած` արժութային շուկաներում ձևավորված միջին փոխարժեքը (1 ԱՄՆ դոլար = 400 դրամ) : ՀՀ օրենսդրությամբ սահմանված կարգով օտարերկրյա պետությունում շահած մրցանակից (5500x400=2200,0 հազ. դրամ) հաշվարկված հարկը կազմում է 548,96 հազ. դրամ [(2200,0-1440,0)x26%+351,36] :